Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ASFALTUOTINŲ ŽVYRKELIŲ PER GYVENVIETES 2017-2020 M. PRIORITETINĖS EILĖS PATVIRTINIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos automobilių kelių direkcijos prie Susisiekimo ministerijos 2017 m. kovo 29 d. raštu Nr. (6.104 E) 2E-423 „Dėl asfaltuotinų ruožų atrankos“, Rokiškio rajono savivaldybės taryba

n u s p r e n d ž i a:

Patvirtinti asfaltuotinų žvyrkelių per gyvenvietes 2017–2020 m. prioritetinę eilę (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Augustinas Blažys

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Projekto Nr. schemoje** | **Regionas** | **Savivaldybė** | **Seniūnija** | **Kelio Nr.** | **Kelio pavadinimas** | **Nuo, km** | **Iki, km** | **Ruožo ilgis, km** | **Gyvenvietė** | **Savivaldybės prioritetas** |
| 81 | Panevėžio RK | Rokiškio r. sav. | Pandėlio sen. | 3634 | Jonava–Lailūnai–Alizava | 1,637 | 1,868 | 0,231 | Lailūnai | I prioritetas |
| 92 | Panevėžio RK | Rokiškio r. sav. | Kamajų sen. | 3626 | Kalviai–Verksnionys–Kariūnai | 3,597 | 4,26 | 0,663 | Verksnionys |  |
| 93 | Panevėžio RK | Rokiškio r. sav. | Jūžintų sen. | 3631 | Minkūnai–Aušrėnai–Jūžintai | 3,41 | 4,354 | 0,944 | Aušrėnai |  |
| 96 | Panevėžio RK | Rokiškio r. sav. | Obelių sen. | 3622 | Pakriauniai–Samaniai–Suviekas | 7,812 | 8,51 | 0,698 | Svobiškis |  |
| 97 | Panevėžio RK | Rokiškio r. sav. | Juodupės sen. | 3645 | Bryzgiai–Kraštai | 0 | 0,372 | 0,372 | Bryzgiai |  |
| 318 | Panevėžio RK | Rokiškio r. sav. | Jūžintų sen. | 3631 | Minkūnai–Aušrėnai–Jūžintai | 8,336 | 8,702 | 0,366 | Jūžintai | II prioritetas |
| 319 | Panevėžio RK | Rokiškio r. sav. | Obelių sen. | 3635 | Keležeriai–Aleksandravėlė | 4,192 | 4,574 | 0,382 | Aleksandravėlė | III prioritetas |
| 322 | Panevėžio RK | Rokiškio r. sav. | Kamajų sen. | 3643 | Duokiškis–Nečionys | 1,183 | 1,623 | 0,44 | Duokiškis |  |
| 328 | Panevėžio RK | Rokiškio r. sav. | Kamajų sen. | 3605 | Kamajai–Nevieriai–Panemunėlio g. st. | 7,292 | 8,058 | 0,766 | Nevieriai |  |
| 335 | Panevėžio RK | Rokiškio r. sav. | Kriaunų sen. | 3633 | Kurkliečiai–Bagdoniškis–Buniuškiai | 3,505 | 3,896 | 0,391 | Bagdoniškis |  |
| 354 | Panevėžio RK | Rokiškio r. sav. | Kazliškio sen. | 3602 | Panemunis–Kazliškis–Degeniai | 5,926 | 6,4 | 0,474 | Paliepis |  |

PATVIRTINTA

Rokiškio rajono savivaldybės tarybos

2017 m. balandžio 28 d. sprendimu Nr. TS-

**ASFALTUOTINŲ ŽVYRKELIŲ PER GYVENVIETES 2017**–**2020 M. PRIORITETINĖ EILĖ**

**TEIKIAMO SPRENDIMO PROJEKTO**

**,, DĖL ASFALTUOTINŲ ŽVYRKELIŲ PER GYVENVIETES 2017-2020 M. PRIORITETINĖS EILĖS PATVIRTINIMO“**

**AIŠKINAMASIS RAŠTAS**

2017 m. balandžio 12 d.

Rokiškis

**Parengto projekto tikslai ir uždaviniai.** Šiuo sprendimo projektu Rokiškio rajono savivaldybės tarybai teikiama patvirtinti valstybinės reikšmės asfaltuotinų žvyrkelių per gyvenvietes 2017–2020 m. prioritetinę eilę. Patvirtinus svarbiausius tris projektus, Rokiškio rajono savivaldybė galės tiesiogiai įtakoti žvyrkelių per gyvenvietes asfaltavimo darbų eiliškumą.

**Šiuo metu esantis teisinis reglamentavimas.** Lietuvos automobilių kelių direkcijos prie Susisiekimo ministerijos 2017 m. kovo 29 d. raštas Nr. (6.104 E) 2E-423 „Dėl asfaltuotinų ruožų atrankos“.

**Sprendimo projekto esmė.** Lietuvos automobilių kelių direkcija prie Susisiekimo ministerijos 2017 m. kovo 29 raštu Nr. (6.104 E) 2E-423 „Dėl asfaltuotinų ruožų atrankos“ (raštas pridedamas) informavo, jog vykdo 2017-2020 m. asfaltuotinų žvyrkelių ruožų per gyvenvietes atranką. Siekiant efektyviau ir racionaliau vykdyti žvyrkelių asfaltavimo planavimo procesą, Lietuvos automobilių kelių direkcija prie Susisiekimo ministerijos siūlo Rokiškio rajono savivaldybei bendradarbiauti ir iš pateikto sąrašo nurodyti tris svarbiausius asfaltuotinus žvyrkelių per gyvenvietes ruožus. Šiems objektams bus skirti papildomi atrankos balai: I prioritetui skiriama 20 papildomų balų, II prioritetui – 15 papildomų balų, III prioritetui – 10 papildomų balų. Surinkusi ir įvertinusi informaciją iš visų Lietuvos savivaldybių, Lietuvos automobilių kelių direkcija prie Susisiekimo ministerijos sudarys galutinį asfaltuotinų žvyrkelių ruožų per gyvenvietes prioritetinį sąrašą, todėl papildomai Rokiškio rajono savivaldybės skirti atrankos balai gali ženkliai įtakoti rajono žvyrkelių išsidėstymą visos šalies mąstu bei paspartinti nurodytų ruožų asfaltavimo darbų pradžią.

Iš pateiktų objektų I prioritetu siūloma nurodyti kelio Nr. 3634 Jonava-Lailūnai-Alizava ruožo nuo 1,637 km iki 1,868 km (per Lailūnų gyvenvietę) asfaltavimo darbus, II prioritetu siūloma nurodyti kelio Nr. 3631 Minkūnai-Aušrėnai-Jūžintai ruožo nuo 8,336 km iki 8,702 km (per Jūžintų gyvenvietę) asfaltavimo darbus, III prioritetu siūloma nurodyti kelio Nr. 3635 Keležeriai-Aleksandravėlė ruožo nuo 4,192 km iki 4,574 km (per Aleksandravėlės gyvenvietę) asfaltavimo darbus. Šiuose ruožuose metinis paros eismo intensyvumas ir gyvenvietėse gyvenančių žmonių skaičius yra vieni iš didžiausių, todėl naudą pajustų nemaža dalis rajono gyventojų.

Prioritetinės eilės pateikimo terminas yra suderintas su Lietuvos automobilių kelių direkcija prie Susisiekimo ministerijos

**Galimos pasekmės, priėmus siūlomą tarybos sprendimo projektą**:

**teigiamos** – pagerės kelių būklė;

**neigiamos** – nėra.

**Kokia sprendimo nauda Rokiškio rajono gyventojams.** Sutrumpės kelionės laikas, sumažės transporto priemonių eksploatacinės išlaidos ir oro tarša, padidės saugumas keliuose.

**Finansavimo šaltiniai ir lėšų poreikis**. Kelių priežiūros ir plėtros programa.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausiasis specialistas Augustinas Blažys